iraklixyz/georgian-wikipedia-cleaned huggingface dataset:
ხალედ ჰოსეინი

ხალედ ჰოსეინი, ხალიდ ჰოსეინი (, ; დ. 4 მარტი, 1965) — ავღანელი-ამერიკელი მწერალი. ცხოვრობს ჩრდილოეთ კალიფორნიაში. ჰყავს მეუღლე როია და ორი შვილი.

ბიოგრაფია
დაიბადა ქაბულში დიპლომატის ოჯახში. მისმა მამამ აშშ-ში პოლიტიკური თავშესაფარი მიიღო საბჭოთა კავშირის ავღანეთში შეჭრის შემდეგ. დაამთავრა კალიფორნიის უნივერსიტეტი და გახდა ექიმი. აქტიურად არის ჩართული ჰუმანიტარულ საქმიანობაში, არის გაერო-ს წარმომადგენელი იძულებით გადაადგილებულ პირთა საკითხებში.

ფართო პუბლიკისთვის ცნობილი გახდა რომანის „ფრანით მორბენალის“ გამოქვეყნების შემდეგ. წიგნმა მიიღო პრემია „მკითხველის არჩევანი 2007“.

რომანები
„ფრანით მორბენალი“, 2003 წ.
„ათასი მოელვარე მზე“, 2007 წ.
„მთებმა მთებს უთხრეს“, 2013 წ.
ცხენისებრნი

ცხენისებრნი — ძუძუმწოვრების ოჯახი კენტჩლიქოსნების რიგისა. მათი სხეულის სიგრძე 200-280 სმ, კუდისა — 40-50 სმ, სიმაღლე მინდაოში — 110-146 სმ, მასა 120-350 კგ აღწევს. შინაური ჯიშების ზომა და მასა გაცილებით მეტია. აქვთ მაღალი კიდურები, რომლებიც თითო თითით ბოლოვდება, ტიტველი დინგი, კისერზე — ფაფარი, კუდზე — ძუა, სხეულის შეფერილობა მეტწილად ერთფეროვანია, ზოგი — ჭრელია. გავრცელებული არიან ფართოდ. ბინადრობენ სტეპებში, სავანებში. მაკეობა გრძელდება 12-13 თვემდე. შობენ თითო ნაშიერს. სქესობრივად მწიფდებიან 2-3 წლისა. ცხენისებრნთა რაოდენობა ძალზე შემცირებულია. ზოგი (ტარპანი, კვაგა) ამოწყვეტილია. ცხენისებრნი ამჟამად წარმოდგენილია ერთი გვარის 7 სახეობით: პრჟევალსკის ცხენი, ზებრა, კანჯარი და სხვა. ცხენისებრნთა ისტორია კარგად არის შესწავლილი ჩრდილოეთ ამერიკაში, სადაც ბინადრობდნენ ადრინდელი ეოცენიდან გვიან პლიოცენამდე. აღმოსავლეთ ნახევარსფეროში ცხენისებრნი გავრცელდნენ ჩრდილოეთ ამერიკიდან ადრე მიოცენში, გვიანდელ მიოცენში და გვიანდელ პლიოცენში. ცხენისებრნთა განვითარების ისტორიას მიეძღვნა ვლადიმერ კოვალევსკის კლასიკური გამოკვლევები.
ანაბელა შიორა

ანაბელა გლორია ფილომენა შიორა ( დ. 29 მარტი, 1960) — ამერიკელი თეატრისა და კინოს მსახიობი. ფილმში „ნამდვილი სიყვარული“ შესრულებული როლისთვის ნომინირებული იყო დამოუკიდებელი სულის ჯილდოზე. ყურადღება მიიპყრო აგრეთვე შესრულებული როლით ფილმში „ჯუნგლების ციებ-ცხელება“. 1992 წელს როლი მიიღო ფილმში „ხელი რომელიც არწევს აკვანს“, ხოლო 1997 წელს გამოჩნდა ფილმში „პოლიციელები“. -ის ტელესერიალ „სოპრანოს კლანში“ შესრულებული როლისთვის ნომინირებული იყო ემის ჯილდოზე. დაიბადა აშშ-ის ქალაქ ნიუ-იორკში, დედამისის — დიასახლისისა და მამამისის — პროფესიით ვეტერინარის ოჯახში. მისი მშობლები იტალო-ამერიკელები არიან. ბავშვობაში შეისწავლა ცეკვა და ესწრებოდა დრამის გაკვეთილებს. 1981 წლის 5 ნოემბერს დააარსა „ “. 1989-1993 წლებში ქორწინებაში იმყოფებოდა ჯო პეტრუცისთან. 2004-2007 წლებში რომანტიკული ურთიერთობა ჰქონდა ბობი კანავალესთან.
ნიუკასლი (ირლანდია)

ნიუკასლი (; , ან-კაჰლან-ნუა) — სოფელი ირლანდიაში, მდებარეობს სამხრეთ დუბლინის საგრაფოში (ლენსტერის პროვინცია)

სახელწოდება ნიუკასლი (სიტყვასიტყვით ახალი ციხე-სიმაგრე) დაკავშირებულია ახალი ციხე-სიმაგრის მშენებლობასთან ირლანდიის ტერიტორიაზე ანგლების შემოჭრის შემდეგ. აქამდე დასახლება ატარებდა სახელს ლიმერინი . იმისთვის, რომ დასახლება განასხვაონ სხვა დასახლებებისგან, რომლებსაც აგრეთვე ნიუკასლი ჰქვია, სამხრეთ დუბლინში მას ხშირად უწოდებენ .

ისტორია
ანგლების გამოჩენამდე, 1169 წელს, ეს ტერიტორია ეკუთვნოდა --ს. შემოჭრის შემდეგ მიწის ფორტიფიკაციური კონსტრუქციები გასწორდა, ყოფილმა მფლობელმა კი უკან დაიბრუნა მიწების ნაწილი ფეოდალური მიწათმოქმედების პირობებზე. მოგვიანებით მიწის უდიდესი ნაწილი დაიკარგა, რადგან ინგლისის მეფემ სამეფო სასახლის აქ აშენება გადაწყვიტა. 1235 წლის დოკუმენტები ამტკიცებს, რომ ნიუკასლის გარშემო მდებარე მიწებს მოჰქონდა კარგი შემოსავალი სიმინდის, ბეწვის, ყველის, ცხვრისა და ხარის ტყავის გაყიდვით. დაახლოებით ამ დროს მეფემ გასცა განკარგულება, მიწები გაექირავებინათ მაქსიმალურად ძვირად.

დემოგრაფია
მოსახლეობა — 1 506 ადაიანი (2006 წლის მონაცემებით). 2002 წელს მოსახლეობა შეადგენდა 1 160 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.

ღირსშესანიშნაობები
ნიუკასლში შემორჩენილია მიწის კონსტრუქციები, რომლებიც სავარაუდოდ ეკუთვნის ნორმანების შემოსევის დასაწყისს. კონსტრუქციების ნახვა შესაძლებელია ეზოში წმინდა ფინიანის ტაძრისა, რომელიც ააგეს საუკუნის დასაწყისში. ტაძარს სახელწოდება დაერქვა პატივსაცემად იმ წმინდანისა, რომელმაც საუკუნეში შორიახლოს დააარსა მონასტერი. ტაძარში შემორჩენილია ერთ-ერთი უძველესი მინებიანი ფანჯრები ირლანდიაში.
რატკული

რატკული — სოფელი ირლანდიაში, მდებარეობს სამხრეთ დუბლინის საგრაფოში (ლენსტერის პროვინცია). დასახლება მდებარეობს ტალის სამხრეთ-დასავლეთით და ესაზღვრება სოფელ საგარტს. დასახლების ახლოს გადის ეროვნული ავტოტრასა -7.

ისტორია
სახელწოდება რატკული მომდინარეობს იმ ფაქტიდან, რომ აქ აიგო ფორტი . საუკუნეში ეს იყო დუბლინის არქიეპისკოპოსის ერთ-ერთი ყველაზე პატარა მამული. მამული იმართებოდა მერის მიერ.

დროდადრო რატკულმა დიდი მნიშვნელობა შეიძინა. ამის მიზეზი გახდა დასახლების გეოგრაფიული მდებარეობა. ის განლაგებული იყო დუბლინიდან სამხრეთ გზაზე და წარმოადგენდა პეილის ერთ-ერთ დამცავ პოსტს. 1641 წლის ირლანდიის აჯანყებისას მცხოვრებლების უმეტესობა სკარლოკების ოჯახის მეთაურობით მხარს უჭერდა მეამბოხეებს. სკარლოკები ფლობდნენ რატკულს 1470 წლიდან. აჯანყების ჩახშობის შემდეგ, 1648 წელს, დასახლებაში დარჩა გარნიზონი, რომლის დაცვის ქვეშაც დასახლება აყვავდა.

 საუკუნეში დასახლებაში ცხოვრობდა 30-მდე ინგლისელი და 123 ირლანდიელი მერ ჯეიმზ უილიონის მმართველობის ქვეშ. ქალაქში ააგეს ახალი სასტუმრო, რომელიც ატარებდა სახელწოდებას და რომელიც 1760-იან წლებში გახდა ერთ-ერთი ძირითადი დასასვენებელი და დუბლინიდან ლიმერიკში ოთხდღიანი მოგზაურობებისას ცხენების შესაცვლელი ობიექტი.

დემოგრაფია
მოსახლეობა — 2 927 ადაიანი (2006 წლის მონაცემებით). 2002 წელს მოსახლეობა შეადგენდა 2 499 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
სევეროდვინსკი

სევეროდვინსკი — ქალაქი რუსეთში, არხანგელსკის ოლქში. წარმოადგენს რუსეთის ატომური გემთმშენებლობის ცენტრს. 2012 წლის მონაცემებით ქალაქის მოსახლეობა 193 519 ადამიანს შეადგენდა. მიეკუთვნება სევეროდვინსკის საქალაქო ოკრუგს, რომლის ტერიტორია 119 349 ჰექტარს შეადგენს. მოქმედებს რკინიგზის სადგური.

ისტორია
ჩრდილოეთ დვინის სანაპიროზე მიწები პირველად აითვისეს ვიკინგებმა საუკუნეში. საუკუნის დასაწყისიდან კი ეს მიწები უკვე ნოვგოროდის შემადგენლობაში იყო. 1419 წელს ამ ტერიტორიებზე დაარსდა ნიკოლო-კორელსკის მონასტერი, 1553-1584 წლებში მონასტრის მიმდებარე ტერიტორიებზე უკვე აშენდა პირველი რუსული სავაჭრო პორტი, რომელიც ზოგიერთ უცხოურ წყარობეში მოხსენიებულია, როგორც „წმინდა ნიკოლოზი“. 1938 წლამდე ერქვა სუდოსტროი. 1938 წელს მიენიჭა ქალაქის სტატუსი და ეწოდა მოლოტოვსკი. ეს სახელი შეინარჩუნა 1957 წლამდე.

დემოგრაფია
1950-იანი წლებიდან 1990-იან წლებამდე ქალაქის მოსახლეობა მნიშვნელოვნად იზრდებოდა, ეს განპირობებული იყო ქალაქში მდებარე საწარმოებში კვალიფიციური სპეციალისტებისა და მუშა-მოსამსახურეების მნიშვნელოვანი დეფიციტით. 1992 წლიდან კი მოსახლეობა უკვე თანდათან მცირდებოდა, რაც ეკონომიკურმა კრიზისმა განაპირობა.
საგარტი

საგარტი — სოფელი ირლანდიაში, მდებარეობს სამხრეთ დუბლინის საგრაფოში (ლენსტერის პროვინცია). სოფელზე გადის მნიშვნელოვანი მაგისტრალი — -7.

ისტორია
ბერმა მო-საკრამ დააარსა სოფელი საგარტი მეშვიდე ასწლეულის დასაწყისში. სახელწოდება საგარტი მომდონარეობს -დან, რაც ირლანდიურად ნიშნავს „მოსაკრას სახლს“.

მონასტერი სოფელში არსებობდა ჯერ კიდევ საუკუნეში.

1207 წელს აქ განლაგდა წმინდა პატრიკის ტაძარი. 1615 წელს დაიწყეს ტაძრის შეკეთება, რომელიც 15 წელი გრძელდებოდა. ამჟამინდელი ტაძარი აიგო 1847 წელს.

დემოგრაფია
მოსახლეობა — 868 ადამიანი (2006 წლის მონაცემებით). 2002 წელს მოსახლეობა შეადგენდა 588 ადამიანს.

2006 წლის აღწერის მონაცემები:
ირლანდია-საქართველოს ურთიერთობები

ირლანდიასა და საქართველოს შორის დიპლომატიური ურთიერთობები დამყარდა 1996 წლის 12 სექტემბერს.

ვიზიტები
ვიზიტები საქართველოში
2004 იანვარი - ირლანდიის საგარეო საქმეთა მინისტრის ბრაიან ქოუენის ვიზიტი საქართველოში .
2008 წლის 20-21 ნოემბერი - ირლანდიის საგარეო საქმეთა მინისტრის მაიკლ მარტინის ვიზიტი საქართველოში.
2010 წლის 11 ივნისი - ირლანდიის საგარეო საქმეთა დეპარტამენტის პოლიტიკური დირექტორის, დევიდ დონაჰიუს ვიზიტი საქართველოში. (ირლანდიასა და საქართველოს შორის პოლიტიკური კონსულტაციების ფარგლებში).

ვიზიტები ირლანდიაში
2005 წლის 12-14 ოქტომბერი - საქართველოს საგარეო საქმეთა მინისტრის სალომე ზურაბიშვილის ვიზიტი ირლანდიაში.
2009 წლის 27-28 მაისი - საგარეო საქმეთ მინისტრის მოადგილის, ალექსანდრე ნალბანდოვის ვიზიტი ირლანდიაში. (ირლანდიასა და საქართველოს შორის პოლიტიკური კონსულტაციების ფარგლებში).
2010 წლის 26-27 იანვარი - საქართველოს საგარეო საქმეთა მინისტრის გრიგოლ ვაშაძის ვიზიტი ირლანდიაში.

საქართველოს ელჩები ირლანდიაში
თეიმურაზ მამაცაშვილი – (26.05.1995 - 16.04.2004)
ამირან კავაძე – (16.04.2004 - 25.09.2006)
გელა ჩარკვიანი – (25.09.2006 - 07.04.2009)
გიორგი ბადრიძე – (07.04.2009 -დღემდე )

ირლანდიის ელჩები საქართველოში
რონან მერფი - (მოსკოვი, 11.10.1996 - 13.06.2000)
დევიდ დონგი - (მოსკოვი, 13.06.2000 - 03.12.2002)
ჯეიმზ შარკი - (მოსკოვი, 03.12.2002 - 30.11.2004)
ჯასტინ ჰარმანი - (მოსკოვი, 30.11.2004 - 2.10.2007)
ჯეფრი ქითინგი - (სოფია, 24.04.2008-27.08.2010)
ჯონ როუენი - (სოფია, 2010 - დღემდე)
ჯოან კელი

ჯოან კელი ( დ. დეკემბერი, 1978) — კანადელი მსახიობი. ცნობილია შესრულებული როლებით ფილმში „უნდა გაუძლო“ და სერიალში „საცავი 13“. დაიბადა კანადაში, ნიუფაუნდლენდი და ლაბრადორის პროვინციაში. სწავლობდა აკადიის უნივერსიტეტში. მისი კინოდებიუტი შედგა 2002 წელს ფილმში „სიყვარულის ყურე და მწუხარება“, ხოლო 2003 წელს როლი მიიღო ფილმში „ძარცვა ფრანგულად“. მთავარი როლი შეასრულა ტელესერიალში „საცავი 13“. სატელევიზიო ფილმში „სახლის გამანადგურებელი“ (2006) შესრულებული როლისთვის ნომინირებული იყო ჯემინის ჯილდოზე.
მთის ზებრის ეროვნული პარკი

მთის ზებრის ეროვნული პარკი — სამხრეთ აფრიკის რესპუბლიკის ეროვნული პარკი აღმოსავლეთი კაპლანდის პროვინციაში, რომელიც 1937 წლის ივლისში დაფუძნდა გადაშენების პირას მყოფი კაპლანდიური მთის ზებრებისთვის ბუნებრივი ნაკრძალის სახით.

ისტორია
1930 წლის დასაწყისში კაპლანდიური მთის ზებრა გადაშენების საშიშროების წინაშე დადგა. ზებრების გადასარჩენად, ეროვნული პარკების სამეურვეო საბჭომ 17,12 კმ² ტერიტორიას ნაკრძალის სტატუსი მიენიჭა. იმ დროისთვის ნაკრძალს ბინადრობდა მხოლოდ ხუთი ულაყი და ერთი ფაშატი ზებრა, რაც არ იყო საკმარისი მათი გამრავლებისთვის. 1950 წლისთვის ნაკრძალში მხოლოდ ორი ულაყი დარჩა, მაგრამ მეზობლად მცხოვრები ფერმერის, ჰ. ლ. ლომბარდის დახმარებით ზებრების პოპულაციის გადარჩენა მოხერხდა. მან ეროვნულ პარკს თავისი ფერმიდან თერთმეტი ზებრა გადასცა საჩუქრად.

1964 წლისთვის პარკის ტერიტორია 65,36 კმ²-მდე გაიზარდა და მასში მხოლოდ 24 ზებრა ბინადრობდა. ამავე წელს ეროვნულ პარკს საჩუქრად დამატებით ექვსი ზებრა გადაეცა. ამ დროიდან ზებრების რიცხვმა ზრდა დაიწყო და 140 სულამდე მიაღწია. 1975 წელს ზებრები გადაიყვანეს დასავლეთ კაპლანდში მდებარე დე ჰუპის ნაკრძალში.

1978 წლიდან ზებრების დაჭერა და ახალ საცხოვრებელ გარემოში გადასახლება ეროვნული პარკის ყოველდღიური სამუშაოს ნაწილი გახდა. 2015 წლის მონაცემებით პარკში 700-მდე ინდივიდი ბინადრობს, მათგან საშუალოდ 20 ყოველწლიურად ახალ ტერიტორიაზე გადაჰყავთ.

წლების განმავლობაში შეძენილი კერძო საკუთრებაში მყოფი ტერიტორიების ხარჯზე „მთის ზებრის ეროვნული პარკის“ ფართობი საგრძნობლად გაიზარდა და ამჟამად 284 კმ²-ს შეადგენს.

ფაუნა
მთის ზებრის ეროვნული პარკის ფაუნას შეადგენენ ისეთი ძუძუმწოვრები, როგორებიცაა კარაკალი, აფრიკული კამეჩი, შავი მარტორქა, კანა, შავი გნუ, ორიქსი, კაპლანდიური მთის ზებრა, ლურჯი წერო, აფრიკული სავათი, ანტილოპა შველი და ძროხისებრი ანტილოპა.

2007 წელს პარკიში ავაზას გაშენება დაიწყო.

ტურისტული ინფრასტრუქტურა
9 საოჯახო კოტეჯი 76 საწოლით.
ერთი საცურაო აუზი (მხოლოდ ღამისთევით მყოფი სტუმრებისთვის).
ერთი საკემპინგე ადგილი.
სანიტარულ-ჰიგიენური და სამზარეულო ობიექტი ბანაკში.
6 სტუმარზე გათვლილი ერთი საოჯახო სასტუმრო.
2 სტუმარზე გათვლილი ერთი საოჯახო სასტუმრო.
ორი ღამისგასათევი დახურული ფაცხა თითოეული 12 ადამიანზე გათვლილი (საფეხმავლო მარშრუტისთვის) 39 კილომეტრიანი საფეხმავლო ბილიკით.
იოჰან მარტინ შლაიერი

იოჰან მარტინ შლაიერი ( დ. 18 ივლისი, 1831 — გ. 16 აგვისტო, 1912) — გერმანელი კათოლიკე მღვდელი, შეიმუშავა უნივერსალური ენის — ვოლაპიუკის პროექტი. 1856 წელს სასულიერო წოდება მიენიჭა. 1867–1875 წლებში კრუმბახში იყო პასტორი. საუკუნის ბოლოსთვის გამოსცემდა ფილოსოფიურ ჟურნალს „არფა სიონა“, სადაც 1879 წელს გამოაქვეყნა პირველი სტატია ვოლაპიუკის შესახებ: „საყოველთაო ენისა და გრამატიკის პროექტი დედამიწის ყველა ერის განათლებული ადამიანებისათვის“. მისივე სიტყვებით, 1879 წლის 31 მარტს ღამით მას ძლიერი უძილობა აწუხებდა, მთელი ღამე სახლში დადიოდა და სწორედ ამ დროს შექმნა მან ენის გრამატიკა და ლექსიკონი, რის შემდეგ ვოლაპიუკზე აქვეყნებდა წინადადებებს, ხოლო მოგვიანებით ლექსებს. ვოლაპიუკი პირველად გამოქვეყნდა 1880 წელს დევიზით: „მენადე ბალ პუკი ბალ“. თავდაპირველად ენამ დიდი პოპულარობა შეიძინა. კულტურკამპფის პერიოდში 4 თვით პატიმრობაში იმყოფებოდა. 1894 წელს პაპმა ლეო -მ უბოძა პაპის პრელატობა.
დუბლინის ყურე

დუბლინის ყურე —  — ყურე მდინარე ლიფის ირლანდიის ზღვაში ჩასვლის ადგილას. ყურის სიგრძეა 10 კმ, სიგანე 7 კმ. სამხრეთიდან, დასავლეთიდან და ჩრდილოეთიდან ყურეს ეკვრის ირლანდიის დედაქალაქი — დუბლინი.

დუბლინის ყურე ცნობილია თავისი წყალნაკლებობით, მასში ბევრი ქვიშის დანალექი და წყალმარჩხობაა, რასთანაც არის დაკავშირებული ჩაძირული გემების დიდი რაოდენობა დუბლინის მთელი ისტორიის განმავლობაში.
უიკლოუს მთები

უიკლოუს მთები  — მთათა სისტემა ირლანდიის სამხრეთ-აღმოსავლეთით. 1991 წელს უიკლოუს მთებმა მიიღო ეროვნული პარკის სტატუსი.

გეოგრაფია
ქედი გადაჭიმულია ჩრდილოეთიდან სამხრეთით სამ საგრაფოზე: დუბლინის საგრაფოდან უიკლოუს საგრაფოს გავლით უექსფორდის საგრაფოში. მთებში სათავეს იღებს მდინარე სლენი, იქ განლაგებულია ელექტროსადგური ტარლო-ჰილი — ერთადერთი ელექტროსადგური ირლანდიაში. უიკლოუს მთები ტურისტებს წარმოუდგენს დასვენების რამდენიმე ტიპს: თევზაობა, რაფტინგი და ქვეითი გასეირნებები მთებში, რითიც არც თუ ისე იშვიათად არიან დაკავებულები დუბლინელები. აქვე მდებარეობს გლენდალოჰის მონასტერი, რომელიც საუკუნეში დააარსა წმინდა კევინმა, და ირლანდიაში უმაღლესი ჩანჩქერი — პაუერსკუტი.

მწვერვალები
კიპური

კიპური  — მთა ირლანდიაში, დუბლინისა და უიკლოუს საგრაფოების საზღვარზე. სიმაღლე 757 მ. მთიდან იშლება ხედი დუბლინსა და დუბლინის ყურეზე. ფერდობებზე სათავეს იღებს მდინარეები ლიფი და დოდერი. კიპური წარმოადგენს პოპულარულ ადგილს აქტიური დასვენებისა და ქვეითი ტურიზმის მოყვარულთათვის. აქვე მდებარეობს სატელევიზიო და რადიო სადგურების რეტრანსლატორი.
ლუნაკილა

ლუნაკილა — მთა ირლანდიის სახმრეთ-აღმოსავლეთით, უიკლოუს საგრაფოს უმაღლესი მწვერვალი, სიდიდით მე-13 კუნძულზე. ლუნაკილას სიმაღლეა ზღვის დონიდან 925 მ, ტევრის მცენარეებით დაფარული ფერდობები შედარებით ბრტყელია. ორ ფერდობზე მდებარეობს ორი მყინვარული ცირკი, რომლებსაც ადგილობრივმა მოსახლეობამ უწოდა — სამხრეთის ციხე და ჩრდილოეთის ციხე.
კალმარი და ვეშაპი

კალმარი და ვეშაპი — 2005 წლის ამერიკული დრამატული ფილმი. მასში ასახულია ორი ბავშვის ცხოვრება მშობელთა განქორწინების შემდეგ. მოქმედება მეოცე საუკუნის 80-იან წლებში ხდება. ფილმი კრიტიკოსებმა დადებითად შეფასეს და საუკეთესო ორიგინალური სცენარისთვის ოსკარზეც იყო წარდგენილი.

როლებში
ჯეფ დენიელსი — ბერნარ ბერკმანი
ლორა ლინი — ჯოან ბერკმანი
ჯესი აიზენბერგი — უოლტ ბერკმანი
ოუენ კლაინი — ფრენკ ბერკმანი
ანა პეკუინი — ლილი
უილიამ ბოლდუინი — ივანი
ჰალი ფაიფერი — სოფი გრინბერგი
წიფლისებრნი

წიფლისებრნი (ლათ. ) — ორლებნიან მცენარეთა ოჯახი. აერთიანებს 7-9 გვარის 900-მდე სახეობას. გავრცელებულია ორივე ნახევარსფეროს ტროპიკულ, სუბტროპიკულ და ზომიერი ჰავის ქვეყნებში (გამონაკლისია ტროპიკული და სამხრეთი აფრიკა). სახეობათა მეტი წილი თავმოყრილია სამხრეთ-აღმოსავლეთ აზიაში. წიფლისებრნთა უმეტესობა მარადმწვანე ან ფოთოლმცივანი ხეებია, იშვიათად — ბუჩქები. აქვთ უსახური მომწვანო ფერის ყვავილები და მეტნაკლებად რედუცირებული დიქაზიუმი. სახეობათა უმრავლესობა ანემოფილურია, ერთსახლიანი. ოჯახისათვის დამახასიათებელი ნიშანია სანაყოფე ბუდე ; ოჯახის ბევრ სახეობას დიდი სახალხო-სამეურნეო და ეკონომიკური მნიშვნელობა აქვს.

საქართველოში ველურად ხარობს მუხა, წაბლი და წიფელი, კულტურაში დანერგილია პაზანია.
ათგო

ათგო  — გარეუბანი ირლანდიაში, მდებარეობს სამხრეთ დუბლინის საგრაფოში (ლენსტერის პროვინცია). გარეუბანი მდებარეობს ნიუკასლსა და -7 ავტოტრასას (დუბლინი-ლიმერიკი) შორის.

ათგო — დასახლება, იწყება ათგოს ბორცვზე და იჭიმება კილდერის საზღვრამდე. ძირითადი საქმიანობაა ცხვრისა და მსხვილი რქოსანი საქონლის მოშენება. დასახელება ამ გარეუბანს მისცა ერთ-ერთმა დინებამ, რომელიც ზღვისკენ მიდის. ამჟამად ეს დინება წარმოადგენს პატარა წყაროს, რომელიც ათგოს მთიდან ჩაედინება მდინარე კამაკში (მდინარე ლიფის შენაკადი) აღმოსავლეთით.

გარეუბნის ძირითადი ღირსშესანიშნაობა არის კარგად შემონახული ორსართულიანი შენობა ათგო-პარკი, რომელიც 1800 წელს ააგეს. ჩრდილო-დასავლეთით პარკთან მდებარეობს ნანგრევები ათგოს ციხე-სიმაგრისა, რომელიც საუკუნეში ააგეს.
აშშ-ის სახელმწიფო დეპარტამენტი

აშშ-ის სახელმწიფო დეპარტამენტი — ამერიკის შეერთებული შტატების აღმასრულებელი ხელისუფლების დეპარტამენტი, რომელიც საგარეო საქმეთა სამინისტროს ფუნქციებს ასრულებს. დაარსდა 1789 წლის 27 ივლისს. დეპარტამენტს ხელმძღვანელობს აშშ-ის სახელმწიფო მდივანი. პირველი სახელმწიფო მდივანი გახდა ტომას ჯეფერსონი. 2018 წლის 26 აპრილიდან დეპარტამენტს ხელმძღვანელობს მაიკ პომპეო, რომელმაც რექს ტილერსონი შეცვალა.
ბალდონელი

ბალდონელი  — გარეუბანი ირლანდიაში, მდებარეობს სამხრეთ დუბლინის საგრაფოში (ლენსტერის პროვინცია).

ბალდონელი მდებარეობს დუბლინის სამხრეთით 16 კმ-ში და ცნობილია, როგორც გარეუბანი, რომელშიც 1922-დან 1939 წლამდე მდებარეობდა ირლანდიის საჰაერო კორპუსის შტაბ-ბინა. 1928 წლის 12 აპრილს სამი ადამიანისგან შემდგარმა გუნდმა შეასრულა ისტორიაში პირველი ტრანსატლანტიური გადაფრენა აღმოსავლეთიდან დასავლეთით, რომელიც გრძელდებოდა 37 საათი. გადაფრენა დაიწყო ბალდონალში და დამთავრდა გრინლი-აილენდში (ნიუფაუნდლენდი). ამჟამად ბალდონელში არის კორპუსის საავიაციო სკოლა.

ბალდონელთან ახლოს მდებარეობს აეროპორტი (სხვა სახელწოდება — ), რომელშიც განლაგებულია ავიაციის მუზეუმი და რომელიც დუბლინის მეორე აეროპორტს წარმოადგენს, რადგან ნაკლებადაა დაფარული ნისლით.
ბალიბოდენი

ბალიბოდენი — გარეუბანი ირლანდიაში, მდებარეობს სამხრეთ დუბლინის საგრაფოში (ლენსტერის პროვინცია)
მოსახლეობა — 5 193 ადამიანი (2006 წლის აღწერით).

ბალიბოდენში მდებარეობს ერთ-ერთი სადრენაჟო სადგური სამიდან (ორი დანარჩენი -სა და -შია), რომლებიც აგროვებს წყალს დუბლინისა და უიკლოუს მთებიდან და დასალევი წყლით უზრუნველყოფს მილიონზე მეტ ადამიანს. დუბლინის წყლისმომარაგების გეგმა, რომელიც შეიქმნა 1996 წელს, მოიცავს გარეუბანში აგებას წყალსაცავისა, რომლის ტევადონაც იქნება 40 მილიონი ლიტრი.

1973 წელს დაარსდა ბალიბოდენური მრევლი.

გარეუბანში დაფუძნებულია სპორტული კლუბები, მათ შორის ფეხბურთის, გოლფისა და კრივის.
ჯობსტაუნი

ჯობსტაუნი  — გარეუბანი ირლანდიაში, მდებარეობს სამხრეთ დუბლინის საგრაფოში (ლენსტერის პროვინცია). გარეუბანი მდებარეობს ტალის დასავლეთით, დუბლინის მთებთან. დიდი ხნის განმავლობაში ჯობსტაუნი წარმოადგენდა სოფლის მეურნეობის რაიონს, თუმცა ახლა ის ხალხმრავალი გარეუბანია. გარეუბანი მდებარეობს ქალაქის ცენტრიდან 10 კმ-ში.

 საუკუნის დასასრულსა და საუკუნის დასაწყისში ჯობსტაუნი იყო ორთქლის ტრამვაის ერთ-ერთი მნიშვნელოვანი სადგური ბლესინგტონიდან 13 კმ-ის მარშრუტზე.

გარეუბნის ერთ-ერთი ძირითადი ღირსშესანიშნაობა არის -ზე მდებარე სოფლის სტილში ნაგები შენობა, რომელიც აიგო არაუგვიანეს საუკუნისა. ამჟამად შენობაში განლაგებულია ჯანმრთელობის ერთიანი ცენტრი.

დემოგრაფია
მოსახლეობა — 868 ადამიანი (2006 წლის მონაცემებით). 2002 წელს მოსახლეობა შეადგენდა 588 ადამიანს.

2006 წლის აღწერის მონაცემები:
ვაჭრობისა და ტარიფების გენერალური შეთანხმება

ვაჭრობისა და ტარიფების გენერალური შეთანხმება — 1947 წელს დადებული საერთაშორისო შეთანხმება, რომელიც მიზნად ისახავდა ეკონომიკის აღდგენასა და აღორძინებას მეორე მსოფლიო ომის შემდეგ. 50 წლის განმავლობაში იგი ფაქტობრივად ასრულებდა საერთაშორისო ორგანიზაციის ფუნქციებს და უკვე 1995 წელს ჩამოყალიბდა, როგორც მსოფლიო სავაჭრო ორგანიზაცია.

გენერალური შეთანხმების ძირითადი მიზანი მდგომარეობდა შემდეგში — საერთაშორისო ვაჭრობაში არსებული ბარიერების აღმოფხვრა, რაც მიიღწეოდა ტარიფების შემცირების, რაოდენობრივი შეზღუდვებისა (საიმპორტო კვოტა) და სუბსიდიების მეშვეობით. „“ — წარმოადგენს ხელშეკრულებას და არა ორგანიზაციას. თავდაპირველად შეთანხმება მოიაზრებოდა, როგორც მომავალი სრულფასოვანი საერთაშორისო ორგანიზაცია, როგორიცაა მაგალითად, მსოფლიო ბანკი, თუმცა იგი არ იქნა რატიფიცირებული და დარჩა როგორც შეთანხმება. „“-ის ფუნქციები გადაეცა მსოფლიო სავაჭრო ორგანიზაციას.

ვაჭრობისა და ტარიფების გენერალური შეთანხმების ისტორიას პირობითად ყოფენ 3 ნაწილად:

1947 წლიდან — 1951 წლამდე (ტარიფების დარეგულირების შესახებ საკითხების მოწესრიგება);
1959 წლიდან — 1979 წლამდე (ტარიფების დაწევა);
1986 წლიდან — 1994 წლამდე (-ის მოქმედების არეალში ინტელექტუალური საკუთრების მოქცევა, მსოფლიო სავაჭრო ორგანიზაციის დაარსება).
ფერმა (მრავალმნიშვნელოვანი)

საზოგადო სახელი ფერმა შეიძლება აღნიშნავდეს:

ფერმა — კერძო სასოფლო-სამეურნეო დაწესებულება
ფერმა — სოფელი კასპის მუნიციპალიტეტში
პიერ ფერმა — ფრანგი მათემატიკოსი
ცხოველების ფერმა — ჯორჯ ორუელის სატირული ალეგორია
ფერის ფერმა — ფერმა და სახლი აშშ-ში
ფერმა მთაში — 1974 წელს გადაღებულია ფილმი ქართველი მწერლის, რევაზ ინანიშვილის სცენარის მიხედვით
ვერტიკალური ფერმა — ურბანულ მაღლივ შენობებში სოფლის მეურნეობის ფორმის კონცეფცია
პოინტ-ფორტინი

პოინტ-ფორტინი — ტრინიდადი და ტობაგოს ყველაზე პატარა ქალაქი, მდებარეობს ტრინიდადის ჩრდილო-დასავლეთ ნაწილში, სან-ფერნანდოდან ჩრდილო-დასავლეთით დაახ. 32 კილომეტრში. ქალაქი განვითარება 1940-იანებიდან 1980-იანებამდე. საუკუნეში ქალაქი მოიცავდა რამდენიმე აგროკულტურულ გაერთიანებას, რომელიც კაკაოს და ქოქოსის გადამამუშავებელ სამუშაოებს ეწეოდა.
ანზორ ჟვანია

ანზორ ჟვანია (დ. 7 თებერვალი, 1937, სენაკი, საქართველოს სსრ, სსრკ — გ. 19 დეკემბერი, 2001, თბილისი) — ქართველი მსახიობი. დაამთავრა საქართველოს აგრარული უნივერსიტეტი, მონაწილეობდა კინოსტუდია „ქართული ფილმის“ მიერ გადაღებულ ფილმებში 1987 წელს მონაწილეობა მიიღო მერაბ თავაძის ფილმში „ბრავო, ალბერ ლოლიშ!“. ასევე, 1993 წელს ელდარ შენგელაიას მიერ გადაღებულ ფილმში „ექსპრეს-ინფორმაცია“.

ფილმოგრაფია﻿
1977: „ფედია“ რეჟ. ყარამან (გუგული) მგელაძე
1987: „ბრავო, ალბერ ლოლიშ!“ რეჟ. მერაბ თავაძე
1988: „დახატული წრე“ რეჟ. დიმიტრი (დიტო) ცინცაძე
1993: „ექსპრეს-ინფორმაცია“ რეჟ. ელდარ შენგელაია
ჩაგუარპამბის კანტონი

ჩაგუარპამბა — კანტონი ეკვადორში, ლოხის პროვინციაში. ადმინისტრაციული ცენტრია ქალაქი ჩაგუარპამბა. 2001 წლის აღწერის მონაცემებით მოსახლეობა 10 403 ადამიანს შეადგენდა. სახელი მომდინარეობს კიჩვას ენიდან და „იაგუარების ხეობას“ ნიშნავს. კანტონის ფართობი 311,7 კმ²-ია, საშუალო წლიური ტემპერატურა 18-24°.

ჩაგუარპამბა გამოირჩევა თავის ყავით.
შულგან-ტაში

შულგან-ტაში — ფედერალური სტატუსი მქონე სახელმწიფო ნაკრძალი ბაშკირეთში, რუსეთში. მდებარეობს სამხრეთ ურალის მთისწინეთზე, ტყიან მასივში, ბურზიანსკის რაიონის ტერიტორიაზე. ნაკრძალის საერთო ფართობი 22 531 ჰა-ს შეადგენს. ნაკრძალის სახელი მომდინარეობს ბაშკირული სიტყვებიდან „“ (დაშვება, ჩასვლა) და „“ (ქვა).

დაარსდა 1958 წელს, როგორც ბაშკირეთის ნაკრძალის პრიბელსკური ფილიალი, ხოლო 1986 წლის 16 იანვრიდან გახდა დამოუკიდებელი ნაკრძალი. ნაკრძალის დაარსება ადგილობრივი ფუტკრის ენდემურმა სახეობამ, ბურზიანსკოის ბორტევოიმ, განაპირობა, რომელსაც სხვაგვარად „ბურზიანკებსაც“ უწოდებენ.

ნაკრძალის ტერიტორიაზე იანვრის თვის საშუალო ტემპერატურა -16° , ხოლო ივნის-ივლისის კი +16° -ია. კლიმატი ზომიერი-კონტინეტურია, ნალექების წლიური რაოდენობა განსხვავებულია წლების მიხედვით და მერყეობს 270-დან 750 მმ-მდე. რელიეფი დაბალმთიანია, შერეულ ფართოფოთლოვან და წიწვოვან ტყის მასივებს ნაკრძალის ტერიტორიის დაახლოებით 92% უკავია.

ნაკრძალი წარმოადგენს ბუნების დაცვით, სამეცნიერო-კვლევით და საგანმანათლებლო-ეკოლოგიურ დაწესებულებას, სადაც დაახლოებით 90 ადამიანი მოღვაწეობს.

ნაკრძალის ტერიტორიაზე მდებარეობს უნიკალური კარსტული კაპოვას გამოქვაბული, რომელსაც მეორენაირად, ნაკრძალის მსგავსად, შულგან-ტაში ჰქვია. გამოქვაბულის სიგრძე დაახ. 2,9 კილომეტრია. გამოქვაბული იყოფა 3 იარუსად, მათ ქვემოთ მოედინება მიწისქვეშა მდინარე შულგანი, რომლის შედეგადაც წარმოიქმნა ეს გამოქვაბული.